Sagami เป็นร้านโซบะชื่อดังจากญี่ปุ่น ที่เข้ามาเปิดในไทยให้แฟนๆโซบะได้ตามไปชิมรสชาติโซบะของแท้โดยไม่ต้องไปไกลถึงญี่ปุ่น เพราะทางร้านนำเข้าวัตถุดิบทุกอย่างรวมทั้งเครื่องโม่แป้ง เพื่อใข้ในการผลิตเส้นโซบะสดๆสันต่อวันให้เราได้ชิมกันค่ะ

#ที่ตั้ง#
ปัจจุบันร้านมี 3 สาขาด้วยกันคือ เซนทรัลเวิร์ด สีลมคอมเพลกซ์ และเซนทรัลพระราม 2 ครั้งนี้มาสาขา ctw ร้านอยู่ชั้น 7 ติดหน้าทางเข้า zen ค่ะ

#เมนู#
ถึงจะเป็นร้านโซบะแต่ก้อมีเมนูให้เลือกหลากหลายทั้งสลัด ข้าว ปลาดิบ ราเมน และของทานเล่นน่าสนใจหลายเมนู แต่ที่เป็นเมนูแนะนำของทางร้านจะเป็นปีกไก่ tebasaki หรือปีกไก่ทอดสไตล์นาโกยา ซึ่งโฆษณาว่าขายดีที่สุดในญี่ปุ่นกันเลยทีเดียวค่ะ

#เมนูที่สั่ง#
- สลัดมันฝรั่ง
+ เป็นสลัดมันฝรั่งชามใหญ่สมราคา ที่มาพร้อมผักสลัดอื่นๆ และน้ำสลัดซึ่งสามารถเลือกได้ 3 อย่าง คือ ซีอิ๊วญี่ปุ่น ซีอิ๊วญี่ปุ่นผสมวาซาบิ และน้ำสลัดงาข้น เราเลือกเป็นแบบซีอิ๊วผสมวาซาบิอร่อยถูกใจคนชอบวาซาบิอย่างเราเลยค่ะ

- ปีกไก่ทอดไซส์ใหญ่
+ จะมีทั้งหมด 15 ชิ้น มีให้เลือก 2 รสชาติ คือ เทอริยากิและแบบโรยเกลือ หรือจะสั่งแบบผสมกันก้อได้ค่ะ

- โซบะเย็นกับเทมปุระ
+ เมนูฮิตที่สั่งกันแทบทุกโต๊ะ เส้นโซบะสดทำใหม่วันต่อวันทานคู่น้ำซุปเย็นรสกลมกล่อมและเทมปุระรวม

- ราเมนรสเผ็ด อันนี้ไม่แน่ใจชื่อนะคะ คุณแม่สั่งเพราะชอบทานเส้นราเมนมากกว่าโซบะ เห็นบอกว่าน้ำซุปเข้มข้นอร่อยกำลังดีไม่ต้องปรุงเพิ่ม มีรสเผ็ดนิดๆจากหมูสับรสเผ็ดค่ะ

ส่วนของหวานจะเป็นสไตล์ญี่ปุ่นซึ่งมีให้เลือกพอสมควร ที่สั่งมาชิม คือ
- ถั่วแดงบดกับชิราทามะ
+ ถั่วแดงเป็นแบบเย็นบดหยาบ ยังเป็นเม็ดนุ่มๆให้ได้เคี้ยว รสไม่หวานจัดทำให้ทานได้เรื่อยๆไม่แสบคอ ทานคู่ชิราทามะเหนียวหนุบหนับเข้ากันกำลังดีค่ะ

- มัทฉะวาราบิโมจิกับไอศครีมวนิลลา
+ วาราบิโมจิเหนียวนุ่มหวานอ่อนๆหอมกลิ่นชาเขียว ทานคู่ไอศครีมวนิลลา ถั่วแดงบด และน้ำเชื่อมคุโรมิทสึ

สำหรับการมาทานครั้งที่สองนี้ พวกเรารู้สึกอาหารอร่อยกว่ารอบแรกและเหมือนจะมีการปรับเมนูเพิ่มลดอาหารหลายอย่าง ทำให้ดูง่ายและหลากหลายขึ้นกว่าเก่าด้วยค่ะ



